钦定古今图书集成/明伦汇编/家范典/第075卷 > 北齐颜氏家训 > 《兄弟篇》
## 钦定古今图书集成/明伦汇编/家范典/第075卷 > 北齐颜氏家训 > 《兄弟篇》

“夫，有人民而后有夫妇，有夫妇而后有父子，有父子
而后有兄弟，一家之亲，此三而已矣。自兹以往，至于
九族，皆本于三亲”焉，故于人伦为重者也，不可不笃。
兄弟者，分形连气之人也。方其幼也，父母左提右挈，
前襟后裾，食则同案，衣则传服，学则连业，游则共方，
虽有悖乱之人，不能不相爱也。及其壮也，各妻其妻，
“各子其子”，虽有笃厚之人，不能不少衰也。娣姒之比
兄弟，则疏薄矣。今使疏薄之人，而节量亲厚之恩，犹
方底而圆盖，必不合矣。唯友悌深至，不为傍人之所
移者免夫。

《娣姒》者，多争之地也，使骨肉居之，亦不若各归四海，
感霜露而相思，伫日月之相望也。况以行路之人，处
多争之地，能无间者鲜矣。所以然者，以其当公务而
执私情，处重责而怀薄义也。若能恕己而行，换子而
抚，则此患不生矣。